CELEX: 62021TN0597
Language: fi
Date: 2021-09-18 00:00:00
Title: Asia T-597/21: Kanne 18.9.2021 – Basaglia v. komissio

15.11.2021   
            
            
               FI
            
            
               Euroopan unionin virallinen lehti
            
            
               C 462/56
            
         
      Kanne 18.9.2021 – Basaglia v. komissio
      (Asia T-597/21)
      (2021/C 462/68)
      Oikeudenkäyntikieli: italia
      
         Asianosaiset
      
      
         Kantaja: Giorgio Basaglia (Milano, Italia) (edustaja: asianajaja G. Balossi)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa asetuksen (EY) N:o 1049/2001 täytäntöönpanosta annettujen säännösten 4 artiklassa tarkoitetun, 27.7.2021 tehdyn Euroopan komission päätöksen C(2021) 5741 final, (1) joka annettiin tiedoksi italiankielisenä 23.8.2021.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa vain yhteen kanneperusteeseen.
      
                  1.
               
               
                  Ainoa kanneperuste, koskee alkuperäisen vaatimuksen rajaamista yksipuolisesti.
                  
                              —
                           
                           
                              Kantaja väittää, että unionin yleinen tuomioistuin on asiassa T-727/19, Basaglia v. komissio antamallaan tuomiolla (tuomio 23.9.2020, ei julkaistu, EU:T:2020:446) määrännyt sen komission päätöksen kumottavaksi, jossa hakijan vaatimusta saada tutustua asiakirjoihin oli yksipuolisesti rajattu. Tuomiossa oli todettu erityisesti se, että komissio oli menetellyt lainvastaisesti kaventaessaan yksipuolisesti hakijan oikeutta saada tieto hakemuksensa kohteena olleista asiakirjoista. Tämän jälkeen annetussa uudessa komission päätöksessä ei ole noudatettu 23.9.2020 annetussa unionin yleisen tuomioistuimen tuomiossa vahvistettuja määräyksiä ja on näin loukattu uudelleen hakijan tiedonsaantioikeutta.
                           
                        
            
         (1)  5.12.2001 tehty komission päätös työjärjestyksensä muuttamisesta (EYVL 2001, L 345, s. 94).